Serdozgerîya Komere ya Dîlokî derheqê komeleyanê ke pê  Qerarnameyê Hukmê Qanûnî (KHK) ameyî qefilnayene de cipêrsayîş da destpêkerdene.
Çarçewa cipêsayîşê endaman û îdarekaranê verênan ê  Komeleya Paştdayîşî û Hetkarîye ya Rojawanî, Komeleya Huqûqnasanê Seba Azadîye (OHD), Komeleya Paştdayîşê Keyeyanê ke Merdimê xo Vînî kerdî û Kulturî  (MEYA-DER), Merkezê Kulturî yê Mezopotamya (MKM) û  Kurdî-Derî de deerheqê 60 kesan de qerarê destbendkerdişî ame girewtene.
Operasyonê qirkerdişî yê polîsan de Hemserekê HDPyî yê Bajarî Ethem Unal, avûtat û îdarekarê komelan zî tede xeyêk kesî ameyî destbendkerdene. Ame musayene ke demê nezretî heta 4 rojan ame dergkerdene.
Nameyê kesanê ke ameyî destbendkerdene wîna yê: Ethem Unal, Avûkatî Berîvane Ozpolat û Alaadîn Aslan, Mûstafa Denktaş, Bulent Şahîn, Mûstafa Şahîn, Îbrahîm Demîr, Halîl Îpek, Abdulhakîm Yilmazsoy, Ramazan Demîr, Selma Avşar, Emîn Kulter, Osman Gîrgîn, Perîşane Akin, Marûf Yuce û Mûstafa Bîlen.
